Ara l-infografika sħiħa Il-Kunsill illum adotta żewġ deċiżjonijiet biex jiġi konkluż ftehim dwar il-faċilitazzjoni tal-viża u ftehim dwar ir-riammissjoni mal-Belarussja. L-istatistika tal-viża hija evidenza tal-importanza dejjem ikbar tar-relazzjonijiet bejn l-UE u l-Belarussja. Fl-2019, in-numru ta' applikazzjonijiet għall-viża ta' Schengen fil-Belarussja laħaq kważi s-650 000. Il-konklużjoni ta' ftehim dwar il-faċilitazzjoni tal-viża hija pass importanti fir-relazzjoni bejn il-poplu tagħna u ser tgħin biex jissaħħu r-rabtiet ekonomiċi, kulturali u xjentifiċi tagħna. Davor Bozinovic, Viċi Prim Ministru u Ministru għall-Intern tal-Kroazja ftehim dwar il-faċilitazzjoni tal-viża ser jagħmilha aktar faċli u orħos biex iċ-ċittadini tal-Belarussja li jivvjaġġaw lejn iż-żona Schengen u ċ-ċittadini tal-UE li jivvjaġġaw lejn il-Belarussja jiksbu viża. Il-ftehim jissimplifika d-dokumentazzjoni li jeħtieġ li tiġi ppreżentata minn ċerti kategoriji ta' ċittadini kif ukoll il-ħruġ ta' viżi għal dħul multiplu għal xi kategoriji ta' vjaġġaturi frekwenti. Dan inaqqas ukoll it-tariffa ġenerali biex jiġu pproċessati applikazzjonijiet għal viża għal EUR 35. Id-detenturi ta' passaporti diplomatiċi huma eżenti mill-ħtieġa ta' viża. Dan il-ftehim japplika għall-ivjaġġar għal żmien qasir, definit bħala soġġorn ta' mhux aktar minn 90 jum fi kwalunkwe perjodu ta' 180 jum. Dan huwa akkumpanjat minn ftehim dwar ir-riammissjoni ta' persuni li jirrisjedu mingħajr awtorizzazzjoni . Il-ftehim dwar ir-riammissjoni jistabbilixxi obbligi u proċeduri ċari għall-istati membri tal-UE u l-Belarussja dwar ir-riammissjoni ta' ċittadini li jirrisjedu illegalment fit-territorju tal-parti l-oħra mingħajr awtorizzazzjoni. Il-ftehim ikopri kemm ir-riammissjoni taċ-ċittadini proprji kif ukoll ċittadini ta' pajjiżi terzi u persuni mingħajr stat, dment li jkollhom rabta ċara mal-pajjiż rikjest (pereżempju viża jew permess ta' residenza). Il-ftehim jiżgura rispett sħiħ tad-drittijiet tal-bniedem u obbligi oħra taħt strumenti internazzjonali. Il-passi li jmiss Il-Belarussja ser tiġi nnotifikata dwar il-konklużjonijiet ta' dawn il-ftehimiet, li ser jidħlu fis-seħħ fl-ewwel jum tat-tieni xahar wara n-notifika. Dan huwa mistenni li jseħħ fl-1 ta' Lulju 2020. Deċiżjoni tal-Kunsill dwar il-konklużjoni tal-ftehim UE-Belarussja dwar il-faċilitazzjoni tal-ħruġ ta' viżi Ftehim bejn l-UE u l-Belarussja dwar il-faċilitazzjoni tal-ħruġ ta' viżi Deċiżjoni tal-Kunsill dwar il-konklużjoni tal-ftehim UE-Belarussja dwar ir-riammissjoni ta' persuni li jirrisjedu mingħajr awtorizzazzjoni Ftehim bejn l-UE u l-Belarussja dwar ir-riammissjoni ta' persuni li jirrisjedu mingħajr awtorizzazzjoni